
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



Domnului deputat




Valentin Iliescu,



Preşedintele Comisiei pentru muncă şi protecţie socială

AVIZ

asupra propunerii legislative privind drepturile luptătorilor din rezistenţa armată anticomunistă



Biroul   permanent   al Camerei Deputaţilor a trimis, cu adresa nr. 154 din 15 octombrie 1998, Comisiei pentru drepturile omului, culte şi problemele minorităţilor naţionale, în vederea avizării, propunerea legislativă privind drepturile luptătorilor din rezistenţa armată anticomunistă.



În şedinţele din 27 şi 28 aprilie 1999, comisia a analizat propunerea legislativă şi a hotărât, cu majoritate de voturi, să îi acorde aviz favorabil cu următoarele amendamente:



Amendamente admise:

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
    Art. 2 – “Se consideră luptă de rezistenţă armată anticomunistă orice acţiune de împotrivire cu arma faţă de regimul politic instaurat de trupele sovietice după 23 august 1944, precum şi acţiunile de pregătire şi de sprijinire sub orice formă a acestei lupte”.
    Domnul deputat Marţian Dan a propus reformularea art. 2 după cum urmează: “Luptătorii din rezistenţa armată anticomunistă sunt acele persoane care, în perioada 6 martie 1945 – 31 decembrie 1958, au participat direct la lupta armată împotriva regimului totalitar din România”.

     În ce priveşte datarea momentului final al luptei de rezistenţă armată anticomunistă, domnul deputat Tănase Tăvală a propus ca acesta să nu fie  31 decembrie 1958, ci august 1964.

    În urma dezbaterilor, s-a aprobat reformularea textului art. 2 propusă de domnul deputat Marţian Dan  şi amendamentul prezentat de domnul deputat Tănase Tăvală. Ca urmare, art. 2 urmează să aibă următoarea redactare:

    “Luptătorii din rezistenţa armată anticomunistă sunt acele persoane care, în perioada 6 martie 1945 – august 1964, au participat direct la lupta armată împotriva regimului totalitar din România”.


    Este necesar să se definească exact noţiunea de luptător din rezistenţa armată anticomunistă, care să nu dea loc unor interpretări aproximative în funcţie de care să se ajungă la o dilatare exagerată a numărului persoanelor ce urmează să beneficieze de drepturile instituite de acest act normativ având în vedere formulările laxe din partea finală a art. 2 şi din textul art. 3 din propunerea legislativă.

    Referitor la datarea în timp a desfăşurării luptei de rezistenţă armată anticomunistă nu se poate accepta ideea din textul propunerii legislative conform căreia această luptă ar fi început imediat după 23 august 1944 deoarece guvernul constituit atunci n-a fost unul comunist şi nici instaurat de trupele sovietice, aşa cum susţin autorii propunerii legislative. Guvernul instaurat la 6 martie 1945  a avut o predominanţă clară comunistă şi a deshis calea instaurării regimului totalitar comunist în România, suscitând, justificat, reacţii de împotrivire  care au luat 

apoi, într-o seamă de zone ale ţării, forma luptei  armate anticomuniste. Momentul închieierii luptei rezistenţei armate anticomuniste este anul 1958, când au fost  lichidate ultimele puncte de rezistenţă ale acestei lupte. 

    Totuşi, domnul deputat Tănase Tăvală a propus ca datarea momentului de încheiere a acestei lupte să nu fie sfârşitul anului 1958, deoarece unele persoane din lupta de rezistenţă armată anticomunistă au fost nevoite, de teama de a nu fi aruncate imediat în închisori, să se ascundă şi în anii următori. De aceea a propus ca momentul de încheiere a luptei de rezistenţă armată anticomunistă să fie luna august 1964, când s-a adoptat măsura amnistierii deţinuţilor politici şi a eliberării lor din închisori.

2.
    Art. 3 – “Se consideră luptător în rezistenţa armată anticomunistă  orice participant la una din acţiunile prevăzute de 

art. 2”.
    Domnul deputat Marţian Dan a propus eliminarea art. 3.

    Amendamentul a fost admis de membrii comisiei cu unanimitate de voturi.

    Ca urmare, se impune renumerotarea tuturor articolelor care urmează.
    Conform argumentaţiei de la punctul 1.

3.
    Art. 4 – “Se consideră victime ale represiunii comuniste îndreptată împotriva luptătorilor din rezistenţa armată anticomunistă şi se bucură de drepturile acordate prin prezenta lege şi următorii:

a) soţii, soţiile, părinţii şi fraţii care au suferit 
    Domnii deputaţi Şerban Rădulescu-Zoner şi Marţian Dan au propus reformularea art. 4 după cum urmează:

    “Sunt victime ale represiunii comuniste îndreptate împotriva luptătorilor din rezistenţa armată anticomunistă şi se 
     Este necesar să se definească cu precizie noţiunea de victimă a represiunii comuniste luând în considerare măsurile de represalii luate împotriva persoanelor în cauză ce pot fi dovedite cu acte şi alte documente indubitabile. Luarea în 

      prigoane, au fost    

      terorizaţi prin 
      percheziţii, arestări şi 
      reţineri fără mandat în
      perioada în care un 
      membru al familiei se 
      afla angajat în lupta de 
      rezistenţă armată 
      anticomunistă sau 
      după uciderea sau 
      arestarea acestuia:
b) fiii şi fiicele luptătorilor în măsura în care au avut de suferit în urma acţiunilor părinţilor lor”.


bucură de drepturile acordate prin prezenta lege soţii, soţiile, fraţii, surorile şi copii acestora care au fost terorizaţi prin percheziţii, arestări şi reţineri fără mandat”.

    Amendamnetul a fost admis de membrii comisiei cu majoritate de voturi.
considerare doar a criteriului de rudenie, aşa cum se procedează în textul de la lit. b), poate duce la a include în categoria victimelor  a copiilor minori ai luptătorilor din rezistenţa armată anticomunistă care, evident au avut de îndurat unele suferinţe de pe urma acţiunilor părinţilor acestora, dar ei ca atare 
n-au fost supuşi unor măsuri represive şi de terorizare.

4.
    Art. 8 (1) – “Condamnările penale, sentinţele civile sau militare primite de către o persoană în urma activităţilor sale desfăşurate în conformitate cu art. 2 al prezentei legi vor fi anulate de instanţele judecătoreşti în condiţiile prevăzute de lege”.
    Domnul deputat Marţian Dan a propus reformularea alin. (1) al art. 8 după cum urmează: 

    “Condamnările penale pronunţate de instanţele civile sau militare primite de către  o persoană în urma activităţilor sale desfăşurate în conformitate cu 

art. 2 al prezentei legi vor putea fi anulate de instanţele judecătoreşti în condiţiile prevăzute de lege”.

     Amendamentul a fost admis de membrii comisiei cu majoritate de voturi.


    Este necesară reformularea sintagmei “condamnările penale, sentinţele civile sau militare” pentru a fi corectă din punct de vedere procedural. Totodată, dispoziţia imperativă conform căreia condamnările penale pronunţate de instanţele de judecată civile sau militare “vor fi anulate” ar reprezenta o imixtiune în activitatea instanţelor judecătoreşti, inadmisibilă din punctul de vedere al principiului constituţional al separaţiei puterilor în stat. 

5.
    Art. 10 (2) – “De aceleaşi drepturi vor beneficia şi persoanele prevăzute la art. 4 din prezenta lege”
    Domnul deputat Şerban Rădulescu-Zoner a propus reformularea alin. (2) al art. 10 după cum urmează:

    “De aceleaşi drepturi vor beneficia şi soţia, fraţii şi copiii majori, dacă în această calitate au fost arestaţi sau reţinuţi fără mandat”.

    Amendamentul a fost admis de membrii comisiei cu majoritate de voturi.
    În opinia autorului amendamentului, formularea textului 

alin. (2) al art. 10 de către iniţiatori este mult prea largă şi ar crea, pentru persoanele respective, o discriminare pozitivă faţă de drepturile acordate, prin Decretul-lege nr. 118/1990, urmaşilor foştilor deţinuţi politici, deportaţilor, internaţilor în spitale psihiatrice etc.

6.
    Art. 11 (1) – “Luptătorii din rezistenţa armată anticomunistă prevăzuţi la art. 3 din prezenta lege vor beneficia cu prioritate de ordine şi medalii prevăzute  de legislaţia în vigoare, având la bază propunerile nominale avansate de către Comisia Centrală a Luptătorilor din Rezistenţa Armată Anticomunistă”.
    Domnul deputat Marţian Dan a propus reformularea alin. (1) al art. 11 după cum urmează:

    “Luptătorilor din rezistenţa armată anticomunistă prevăzuţi la art. 2 din prezenta lege li se vor putea acorda ordine şi medalii pe baza propunerilor nominale ale Comisiei Centrale a Luptătorilor din Rezistenţa Armată Anticomunistă”.

    Amendamentul a fost admis de membrii comisiei cu majoritate de voturi.
     Predeterminarea în chip imperativ, prin această lege, a unor drepturi prioritare de a beneficia de ordine şi medalii pentru luptătorii din rezistenţa armată anticomunistă contravine dispoziţiilor constituţionale referitoare la prerogativele Preşedintelui României în materie de conferire a deocraţiilor şi titlurilor de onoare. În plus, formula propusă de iniţiatori ar crea o discriminare pozitivă pentru luptătorii din rezistenţa armată anticomunistă faţă de alte categorii de persoane, cum ar fi veteranii şi invalizii de război, foştii deţinuţi politici etc.

7.
    Art. 11 (2) – “Ordinele şi medaliile se vor acorda post-mortem luptătorilor decedaţi în timpul confruntărilor armate, în timpul anchetelor sau executaţi cu sau fără sentinţe judecătoreşti”.
    Domnul deputat Marţian Dan şi doamna deputat Elena Iacob au propus reformularea 

alin. (2) al art. 11 după cum urmează:

    “Ordine şi medalii se vor putea acorda post-mortem luptătorilor decedaţi în timpul confruntărilor armate, în timpul anchetelor sau celor executaţi în închisori cu sau fără sentinţe judecătoreşti”.
     Corelare cu reformularea alineatului precedent, precum şi indicarea expresă a celor care au fost executaţi în închisori.

8.
    Art. 12 (1) – “Persoanele care din cauza acţiunilor specificate la art. 2 au fost excluse din cadrele armatei române sunt reîncadrate de drept cu gradul corespunzător vechimii şi meritelor personale obţinute în lupta anticomunistă, putând purta uniforma militară în condiţiile legii”.
    Domnul deputat Marţian Dan a propus reformularea alin. (1) al art. 12 după cum urmează:

    “Persoanele menţionate la art. 2 şi care au fost excluse din cadrele armatei române li se recunoaşte gradul militar în rezervă pe care l-au avut, putând purta uniforma militară în condiţiile legii”.    
     Formularea textului alin. (1) dată de iniţiatori va face inaplicabilă dispoziţia imperativă cu privire la reâncadrarea de drept în armată a persoanelor prevăzute la art. 2 şi care au fost excluse din armata română. Ea  nu ar putea fi aplicată deoarece persoanele respective, din cauza vârstei înaintate pe

    Amendamentul a fost admis de membrii comisiei cu unanimitate de voturi.
care o au,  nu ar mai putea face faţă fizic  obligaţiilor pe care le implică reîncadrarea lor în armată, pentru a nu menţiona şi alte aspecte ale respectivei dispoziţii  ce nu pot fi satisfăcute etc.


9.
    Art. 13 (2) – “Comisia Centrală a Luptătorilor din Rezistenţa Armată Anticomunistă va avea sediul în Bucureşti şi va fi constituită astfel:

    - Preşedinte – magistrat numit de către Preşedintele României;

    - 6 membri:

· 2 reprezentanţi ai Fundaţiei Luptătorilor din Rezistenţa Armată Anticomunistă aleşi conform statutului fundaţiei;

· un reprezentant numit de Ministerul de Interne;

· un reprezentant numit de Ministerul Apărării Naţionale;

· un reprezentant numit de Ministerul Muncii şi Protecţiei Sociale;

· un reprezentant numit de Ministerul de Justiţie”.
  -  Domnul deputat Marţian Dan a propus majorarea numărului reprezentanţilor Fundaţiei Luptătorilor din Rezistenţa Armată Anticomunistă de la 2 la 3.

    Amendamentul a fost admis de membrii comisiei cu majoritate de voturi.

    - Domnul deputat Petre Ţurlea a propus ca din comisie să facă parte un reprezentant al Institutului Naţional pentru Studiul Totalitarismului din cadrul Academiei Române.

    Amendamentul a fost admis de membrii comisiei cu unanimitate de voturi.

    Ca urmare, alin. (2) al 

art. 13 va avea următorul cuprins:

    “Comisia Centrală a Luptătorilor din Rezistenţa Armată Anticomunistă va avea sediul în Bucureşti şi va fi constituită astfel:

    - Preşedinte – magistrat numit de către Preşedintele României;

    - 8 membri:

· 3 reprezentanţi ai Fundaţiei Luptătorilor din Rezistenţa Armată Anticomunistă aleşi conform statutului Fundaţiei;

· un reprezentant numit de Ministerul de Interne;
     Se are în vedere necesitatea unei mai bune reprezentări în comisie a celor care au participat la lupta de rezistenţă armată anticomunistă.

     Includerea în Comisie a unui reprezentant al Institutului Naţional pentru Studiul Totalitarismului din cadrul Academiei Române este de natură, dată fiind informaţia adunată pe baza cercetărilor întreprinse de membrii Institutului, de a uşura activitatea Comisiei. 

· un reprezentant numit de Ministerul Apărării Naţionale;

· un reprezentant numit de Ministerul Muncii şi Protecţiei Sociale;

· un reprezentant numit de Ministerul de Justiţie;

· un reprezentant numit de Institutul Naţional pentru Studiul Totalitarismului din cadrul Academiei Române”.


10.

    Domnul deputat Marţian Dan a propus introducerea unui alineat nou numerotat 21 la art. 13, cu următorul cuprins:

    “Lucrările de secretariat ale Comisiei Centrale a Luptătorilor din Rezistenţa Armată Anticomunistă vor fi asigurate de Ministerul Justiţiei”.

     Amendamentul a fost admis de membrii comisiei cu unanimitate de voturi.
    Pentru a remedia o lacună existentă în textul propunerii legislative.

11.
    Art. 14 – “În termen de 60 de zile de la constituirea Comisiei Centrale a Luptătorilor din Rezistenţa Armată Anticomunistă, aceasta va elabora normele de aplicare ale prezentei legi, norme ce vor fi tipărite cu titlu gratuit, în Monitorul Oficial al României, 

partea I”.
    Domnul deputat Marţian Dan a propus eliminarea art. 14.

    Amendamentul a fost admis de membrii comisiei cu majoritate de voturi.
    Regula este ca normele de aplicare a legilor să fie elaborate doar de Guvern şi nu de alte instanţe.

12.
    Art. 15 – “Membrii Comisiei Centrale a Luptătorilor din Rezistenţa Armată Anticomunistă vor primi o indemnizaţie lu nară în condiţiile prezentei legi”.
    Domnul deputat Marţian Dan a propus modificarea şi completarea art. 15 după cum urmează:

    “Membrii Comisiei Centrale a Luptătorilor din Rezistenţa Armată Anticomunistă vor primi o indemnizaţie lunară în
     Este necesar să se înlăture echivocul existent în textul iniţiatorilor cu privire la indemnizaţia lunară ce urmează să se acorde membrilor Comisiei, al cărei cuantum nu este specificat. Menţiunea că aceştia “vor 

sumă de 500.000 lei care se va indexa prin Hotărâre de Guvern în funcţie de evoluţia inflaţiei”.

    Amendamentul a fost admis de membrii comisiei cu majoritate de voturi
primi o indemnizaţie lunară în condiţiile prezentei legi” este lipsită de semnificaţie din moment ce nici una din prevederile propunerii legislative nu se referă la acest aspect.

13.

    Domnul deputat Petre Ţurlea a propus introducerea unui articol nou numerotat 18, care va avea următorul conţinut:

    “Prevederile prezentei legi nu se aplică persoanelor care au  săvârşit crime împotriva umanităţii”.

    Amendamentul a fost admis de membrii comisiei cu majoritate de voturi.
     Persoanele care au săvârşit crime împotriva umanităţii nu trebuie să beneficieze de drepturile acordate prin prezenta lege. 



Amendamente respinse:

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

1.
    Art. 6 – “Nu poate avea calitatea de luptător în rezistenţa armată anticomunistă persoana care:

a) se dovedeşte că a fost agent provocator, informator sau colaborator al organelor de represiune comunistă;

b) a obţinut actul doveditor privind calitatea de luptător în rezistenţa armată anticomunistă prin declaraţii false ori prin orice alte mijloace ilegale constatate de către Comisia Centrală a Luptătorilor din Rezistenţa Armată Anticomunistă”.
   Domnul deputat Liviu Alexandru Mera a propus eliminarea art. 6.

    Amendamentul a fost respins de membrii comisiei cu 1 vot pentru, 7 voturi contra şi 

1 abţinere.
    Autorul a considerat nejustificat acest articol atâta timp cât se stabilesc exact condiţiile care trebuie să le îndeplinească o persoană pentru a fi considerată luptător în rezistenţa armată anticomunistă.

2.
    Art. 10 (2) – “De aceleaşi drepturi vor beneficia şi persoanele prevăzute la art. 4 din prezenta lege”.
    Domnul deputat Petre Ţurlea a propus eliminarea alin. (2) al 

art. 10. 

    Amendamnetul a fost respins de membrii comisiei cu 2 voturi pentru, 5 voturi împotrivă şi 2 abţineri.
    Autorul a considerat că prevederile acestui articol extind nejustificat categoria persoanelor care urmează să beneficieze de aceleaşi drepturi cu cei care au participat direct la rezistenţa armată anticomunistă.

3.

    Domnul deputat Marţian Dan a propus introducerea unui nou articol având următoarea redactare:

    “Dispoziţiile prezentei legi nu se aplică persoanelor condamnate pentru infracţiuni contra umanităţii sau celor în cazul cărora s-a dovedit - pe bază de documente şi probe incontestabile, altele decât cele consemnate în hotărârile judecătoreşti de condamnare – că au desfăşurat o activitate fascistă în cadrul unei organizaţii sau mişcări de acest fel”.

    Amendamentul a fost respins de membrii comisiei cu majoritate de voturi.
    Condamnarea de pe poziţii  democratice a regimului totalitar comunist nu trebuie să ne facă să închidem  ochii în faţa unor persoane care au fost adepte ale altui totalitarism şi care au desfăşurat activităţi de inspiraţie fascistă. Apoi,  este necesar să se ia în considerare faptul că în cazul deţinuţilor politici, care s-au opus regimului totalitar comunist, pe alte căi şi cu alte mijloace decât cele ale luptei armate, atunci când s-a adoptat Decretul-lege nr. 118/1990 ce instituia reparaţii în favoarea acestor deţinuţi, de la prevederile lui au fost excluşi cei ce au desfăşurat activităţi fasciste dovedite.

PREŞEDINTE,

Marţian Dan

